सेंसेक्स ने 65,300 का लेवल छुआ, निफ्टी भी 19,345 पर पहुंचा
BSE NSE Sensex Today, Stock Market Latest Updates  आज हफ्ते के पहले कारोबारी दिन यानी सोमवार (3 जुलाई) को शेयर बाजार ने नया ऑल टाइम हाई बनाया है। आज सेंसेक्स ने 65,041 का लेवल छुआ है। वहीं निफ्टी ने भी 19,278 का लेवल टच किया। इससे पहले सेंसेक्स 118 अंकों की तेजी के
आज हफ्ते के पहले कारोबारी दिन यानी सोमवार (3 जुलाई) को शेयर बाजार ने नया ऑल टाइम हाई बनाया है। आज सेंसेक्स ने 65,300 का लेवल छुआ। निफ्टी ने भी 19,345 का लेवल टच किया। वहीं सेंसेक्स 486 अंकों की तेजी के साथ 65,205 के स्तर पर बंद हुआ। निफ्टी में भी 133 अंकों की तेजी रही, यह 19,322 के स्तर पर बंद हुआ। सेंसेक्स के 30 शेयरों में से 15 में तेजी और 15 में ही गिरावट देखने को मिली है।
ज्यादातर सेक्टोरल इंडेक्स में तेजी
NSE के सेक्टोरल इंडेक्स की बात करें तो बैंक (0.92%), FMCG (1.05%) और PSU बैंक (3.61%) सहित ज्यादातर में तेजी रही। वहीं ऑटो (0.27%), IT (0.47%), फार्मा (1.11%), हेल्थ केयर (0.94%) और कंज्यूमर ड्यूरेबल्स (0.22%) में गिरावट रही। आज रुपया डॉलर के मुकाबले 15 पैसे मजबूत होकर 81.95 रुपए पर बंद हुआ।
बाजार में तेजी की 5 वजह
इस साल बाजार में अब तक 6% से ज्यादा की तेजी
इस साल बाजार में अब तक शानदार तेजी देखने को मिली है। साल की शुरुआत यानी 2 जनवरी (1 जनवरी को बाजार बंद था) को सेंसेक्स 61,167 के स्तर पर था, जो अब यानी (क्लोजिंग) 3 जुलाई 65,205 अंक तक पहुंच गया है। यानी इस साल अब तक इसमें 6% से ज्यादा यानी 4,038 अंक की तेजी देखने को मिली है। एक्सपर्ट्स के अनुसार आगे भी ये तेजी जारी रह सकती है।
BSE ने कमला कंथाराज को मुख्य नियामक अधिकारी किया नियुक्त
देश के प्रमुख स्टॉक एक्सचेंज बीएसई (BSE) ने कमला कंथारा को कंपनी का मुख्य नियामक अधिकारी (CRO) नियुक्त किया है। BSE लिमिटेड ने कंपनी के निदेशकों और प्रमुख प्रबंधकीय कर्मियों में कई बदलावों की घोषणा की है।
कल ओपन होगा सेंको गोल्ड का IPO
ज्वेलरी बिजनेस से जुड़ी कंपनी सेंको गोल्ड का IPO कल से ओपन होगा। रिटेल निवेशक इस IPO के लिए 4 जुलाई से 6 जुलाई तक बिडिंग कर सकते हैं। 14 जुलाई को कंपनी के शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर लिस्ट होंगे। इस इनिशियल पब्लिक ऑफरिंग यानी IPO के जरिए कंपनी 405 करोड़ रुपए जुटाना चाहती है।
शुक्रवार को बनाया था ऑल टाइम हाई
इससे पहले शुक्रवार (30 जून) को शेयर बाजार ने ऑल टाइम हाई बनाया था। सेंसेक्स 803 अंकों की तेजी के साथ 64,718 के स्तर पर बंद हुआ। निफ्टी में भी 216 अंकों की तेजी रही, यह 19,189 के स्तर पर बंद हुआ। यह सेंसेक्स और निफ्टी दोनों का ऑल टाइम क्लोजिंग हाई है। इतना ही नहीं, ट्रेडिंग सेशन के दौरान सेंसेक्स ने 64,768 और निफ्टी ने 19,201 के स्तर को भी छुआ था।
